ᱥᱟᱨᱜᱳᱫᱷᱟ ᱦᱚᱱᱚᱛ

ᱥᱟᱨᱜᱳᱫᱷᱟ ᱦᱚᱱᱚᱛ (ᱯᱟᱧᱡᱟᱵᱤ ᱟᱨ ᱩᱨᱫᱩ: ضلع سرگودھا), ᱫᱚ ᱯᱟᱧᱡᱟᱵᱽ, ᱯᱟᱠᱤᱥᱛᱟᱱ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱥᱟᱨᱜᱳᱫᱷᱟ ᱠᱟᱱᱟ ᱾ ᱱᱚᱣᱟ ᱫᱚ ᱢᱤᱫ ᱪᱟᱥ ᱠᱟᱹᱢᱤ ᱦᱚᱱᱚᱛ ᱠᱟᱱᱟ ᱡᱟᱦᱟᱸ ᱨᱮ ᱜᱩᱦᱩᱢ, ᱪᱟᱣᱞᱮ, ᱟᱺᱠ ᱟᱨ ᱠᱤᱱᱱᱩ ᱱᱚᱣᱟ ᱨᱮᱱᱟᱜ ᱢᱩᱬᱩᱛ ᱪᱟᱥ ᱠᱟᱱᱟ ᱾ ᱥᱟᱨᱜᱳᱫᱷᱟ ᱦᱚᱱᱚᱛ ᱫᱚ ᱠᱤᱱᱱᱩ, ᱥᱟᱱᱛᱟᱨᱟ ᱟᱨ ᱞᱤᱢᱵᱩ ᱥᱟᱶᱛᱮ ᱡᱚᱡᱚ ᱡᱚᱢᱟᱜ ᱞᱟᱹᱜᱤᱫ ᱦᱚᱸ ᱧᱩᱛᱩᱢᱟᱱ ᱜᱮᱭᱟ ᱾ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱨ ᱫᱚ ᱕,᱘᱖᱔ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾

ᱥᱟᱨᱜᱳᱫᱷᱟ ᱦᱚᱱᱚᱛ ᱫᱚ ᱡᱮᱜᱮᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱱᱟᱯᱟᱭ ᱥᱟᱭᱴᱨᱤᱥ-ᱯᱨᱚᱰᱩᱥᱚᱨ ᱴᱚᱴᱷᱟ ᱠᱟᱱᱟ ᱾ ᱥᱟᱨᱜᱳᱫᱷᱟ ᱦᱚᱱᱚᱛ ᱫᱚ ᱠᱤᱱᱳᱣ, ᱡᱚᱡᱚ ᱡᱚ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ ᱾

ᱪᱷᱟᱹᱴᱭᱟᱹᱨ
ᱱᱚᱝᱠᱟ ᱢᱟᱱᱟᱣ ᱵᱟᱛᱟᱣ ᱢᱮᱱᱟᱜᱼᱟ ᱡᱮ ᱥᱚᱦᱚᱨ ᱨᱮᱱᱟᱜ ᱛᱟᱞᱟ ᱨᱮ ᱢᱤᱫᱴᱟᱹᱝ ᱢᱟᱨᱮ ᱟᱦᱟᱨ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮ ᱢᱤᱫ ᱢᱟᱨᱟᱝ ᱦᱤᱱᱫᱩ ᱵᱷᱤᱠᱥᱩ ᱥᱮ ᱥᱟᱫᱷᱩ (ᱜᱳᱫᱷᱟ) ᱛᱟᱦᱮᱸ ᱠᱟᱱᱟ ᱾ ᱟᱦᱟᱨ ᱞᱟᱹᱜᱤᱫ ᱥᱚᱝᱥᱠᱨᱤᱛ ᱟᱹᱲᱟᱹ ᱫᱚ "ᱥᱮᱨ" ᱠᱟᱱᱟ ᱾ ᱥᱚᱦᱚᱨ ᱨᱮ ᱦᱚᱲ ᱮᱞ ᱫᱚ ᱠᱚᱢ ᱜᱮ ᱛᱟᱦᱮᱸ ᱠᱟᱱᱟ, ᱚᱱᱟᱛᱮ ᱦᱚᱲ ᱠᱚ ᱱᱚᱣᱟ ᱴᱷᱟᱶ ᱫᱚ 'ᱥᱮᱨ ᱜᱳᱫᱷᱟ' ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱾ ᱱᱚᱣᱟ ᱴᱷᱟᱶ ᱨᱮ ᱫᱚ ᱛᱟᱞᱟ ᱨᱮ ᱢᱤᱫ ᱧᱩᱛᱩᱢᱟᱱ ᱥᱟᱫᱷᱩ ᱛᱟᱦᱮᱸ ᱠᱟᱱᱟ ᱾ ᱑᱙᱖᱐ ᱥᱮᱨᱢᱟ ᱨᱮ ᱡᱚᱠᱷᱚᱱ ᱱᱚᱣᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱥᱟᱨᱜᱳᱫᱷᱟ ᱨᱮ ᱦᱮᱡ ᱮᱱᱟ, ᱥᱟᱦᱯᱩᱨ ᱦᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱵᱚᱫᱚᱞ ᱮᱱᱟ ᱾

ᱪᱟᱪᱞᱟᱣ ᱟᱨ ᱛᱚᱦᱥᱤᱞ ᱠᱚ
ᱥᱟᱨᱜᱳᱫᱷᱟ ᱥᱚᱦᱚᱨ ᱫᱚ ᱥᱟᱨᱜᱳᱫᱷᱟ ᱰᱤᱵᱤᱡᱚᱱ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱟᱨ ᱘.᱑ ᱢᱤᱞᱤᱭᱚᱱ ᱜᱟᱱ ᱦᱚᱲ ᱮᱞ ᱢᱮᱱᱟᱜ ᱠᱚᱣᱟ ᱾ ᱥᱟᱨᱜᱳᱫᱷᱟ ᱦᱚᱱᱚᱛ ᱫᱚ ᱥᱟᱥᱚᱱ ᱪᱟᱪᱞᱟᱣ ᱞᱮᱠᱟᱛᱮ ᱗ ᱛᱚᱦᱥᱤᱞ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱡᱟᱦᱟᱸ ᱨᱮ ᱑᱖᱑ ᱜᱚᱴᱟᱝ ᱛᱟᱞᱢᱟ ᱯᱚᱨᱤᱥᱚᱫᱽ ᱢᱮᱱᱟᱜᱼᱟ ᱾ ᱥᱟᱨᱜᱳᱫᱷᱟ ᱦᱚᱱᱚᱛ ᱨᱮᱱᱟᱜ ᱗ ᱜᱚᱴᱟᱝ ᱛᱚᱦᱥᱤᱞ ᱠᱚᱫᱚ ᱦᱩᱭᱩᱜ ᱠᱟᱱᱟ:
 ᱥᱟᱨᱜᱳᱫᱷᱟ
 ᱠᱳᱴ ᱢᱳᱢᱤᱱ
 ᱵᱷᱟᱞᱣᱟᱞ
 ᱥᱟᱦᱯᱩᱨ
 ᱥᱤᱞᱞᱟᱱᱣᱟᱞᱤ
 ᱥᱟᱦᱤᱣᱟᱞ
 ᱵᱷᱮᱨᱟ

ᱰᱮᱢᱚᱜᱨᱟᱯᱷᱤ
ᱦᱚᱲ ᱮᱞ

᱒᱐᱑᱗ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ ᱨᱮ, ᱥᱟᱨᱜᱳᱫᱷᱟ ᱨᱮ ᱡᱟᱱᱟᱝ ᱡᱟᱹᱱᱤ ᱫᱚ ᱑᱐᱐᱐ ᱠᱚᱲᱟ ᱨᱮ ᱙᱗᱙ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱥᱤᱠᱷᱱᱟᱹᱛ ᱫᱚᱨ ᱫᱚ ᱖᱕.᱕᱔% ᱛᱟᱦᱮᱸ ᱠᱟᱱᱟ - ᱠᱚᱲᱟ ᱫᱚ ᱗᱔.᱑᱒% ᱟᱨ ᱛᱤᱨᱞᱟᱹ ᱫᱚ ᱕᱖.᱘᱘% ᱾ ᱓᱐.᱙᱗% (᱑,᱑᱔᱔,᱕᱓᱕) ᱫᱚ ᱥᱚᱦᱚᱨᱤ ᱡᱟᱭᱜᱟ ᱨᱮ ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱕.᱑᱑% (᱙᱒᱘.᱑᱖᱖) ᱫᱚ ᱑᱐ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱠᱚᱠᱚ ᱛᱟᱦᱮᱸ ᱠᱟᱱᱟ ᱾ ᱒᱐᱒᱓ ᱥᱟᱞ ᱨᱮ, ᱦᱚᱱᱚᱛ ᱨᱮ ᱖᱘᱔,᱗᱙᱙ ᱚᱲᱟᱜ ᱛᱟᱦᱮᱸ ᱠᱟᱱᱟ ᱟᱨ ᱦᱚᱲ ᱮᱞ ᱫᱚ ᱔,᱓᱓᱔,᱔᱔᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾

ᱞᱟᱛᱟᱨ ᱨᱮ ᱮᱢ ᱟᱠᱟᱱ ᱛᱟᱹᱞᱠᱟᱹ ᱨᱮ ᱯᱟᱠᱤᱥᱛᱟᱱ ᱨᱮᱱᱟᱜ ᱒᱐᱒᱓ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱥᱟᱨᱜᱳᱫᱷᱟ ᱦᱚᱱᱚᱛ ᱨᱮᱱᱟᱜ ᱗ ᱛᱚᱦᱥᱤᱞ ᱨᱮᱱᱟᱜ ᱡᱚᱛᱚ ᱦᱚᱲ ᱮᱞ ᱨᱮᱱᱟᱜ ᱴᱚᱴᱷᱟ ᱦᱤᱥᱟᱹᱵᱽ ᱛᱮ ᱥᱚᱫᱚᱨ ᱟᱠᱟᱱᱟ:

 ᱛᱚᱦᱥᱤᱞ ᱦᱚᱲ ᱮᱞ (᱒᱐᱒᱓ ᱦᱚᱲ ᱞᱮᱠᱷᱟ ᱡᱚᱠᱷᱟ) ᱴᱚᱴᱷᱟ ᱠᱤᱞᱚᱢᱤᱴᱚᱨ᱒ (sqmi) ᱥᱟᱨᱜᱳᱫᱷᱟ ᱑,᱘᱐᱐,᱔᱕᱕  ᱠᱳᱴ ᱢᱳᱢᱤᱱ ᱛᱚᱦᱥᱤᱞ ᱕᱔᱔,᱒᱐᱘  ᱵᱷᱟᱞᱣᱟᱞ ᱛᱚᱦᱥᱤᱞ ᱓᱘᱗,᱒᱖᱒  ᱥᱟᱦᱯᱩᱨ ᱔᱒᱔,᱗᱔᱖ ᱥᱤᱞᱟᱱᱣᱟᱞᱤ ᱓᱘᱕,᱘᱘᱗ ᱥᱟᱦᱤᱣᱟᱞ ᱔᱐᱗,᱔᱗᱘  ᱵᱷᱮᱨᱟ ᱛᱚᱦᱥᱤᱞ ᱓᱘᱔,᱔᱐᱓ 

ᱫᱷᱚᱨᱚᱢ

᱒᱐᱐᱓ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱢᱩᱥᱞᱤᱢ ᱫᱚ ᱙᱘.᱐᱓% ᱦᱚᱲ ᱮᱞ ᱥᱟᱶᱛᱮ ᱢᱩᱬᱩᱛ ᱫᱷᱚᱨᱚᱢ ᱨᱤᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱤᱥᱟᱹᱭ ᱫᱷᱚᱨᱚᱢ ᱨᱤᱱ ᱦᱚᱲ ᱫᱚ ᱑.᱘᱖% ᱠᱚ ᱛᱟᱦᱮᱸ ᱠᱟᱱᱟ ᱾

ᱯᱟᱹᱨᱥᱤ

᱒᱐᱐᱓ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ ᱨᱮ ᱙᱐.᱗᱙% ᱦᱚᱲ ᱫᱚ ᱯᱟᱧᱡᱟᱵᱤ, ᱗.᱖᱑% ᱫᱚ ᱩᱨᱫᱩ ᱟᱨ ᱑.᱒᱖% ᱫᱚ ᱯᱟᱥᱛᱚ ᱟᱠᱚᱣᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱨᱚᱲᱮᱫ ᱛᱟᱦᱮᱸᱫ ᱾

ᱵᱤᱡᱽᱞᱤ ᱯᱟᱥᱱᱟᱣ
ᱥᱟᱨᱜᱳᱫᱷᱟ ᱦᱚᱱᱚᱛ ᱨᱮ ᱵᱤᱡᱽᱞᱤ ᱯᱟᱥᱱᱟᱣ ᱫᱚ ᱯᱷᱟᱭᱥᱟᱞᱟᱵᱟᱫᱽ ᱵᱤᱡᱽᱞᱤ ᱥᱟᱯᱞᱟᱭ ᱠᱚᱢᱯᱟᱹᱱᱤ ᱫᱟᱨᱟᱭ ᱛᱮ ᱦᱩᱭᱩᱜ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ


ᱛᱷᱚᱠ:ᱯᱟᱧᱡᱟᱵᱽ, ᱯᱟᱠᱤᱥᱛᱟᱱ ᱨᱮᱱᱟᱜ ᱦᱚᱱᱚᱛ ᱠᱚ